Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
6 ก.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 14.31 จุด (0.89%) ปิดภาคเช้าที่ 1,615.73 จุด ด้วยมูลค่าการซื้อขาย 34,698.71 ล้านบาท
Most Positive Impact:  PTTGC (+1.12 จุด), BJC (+0.89 จุด), MINT (+0.69 จุด)
Most Negative Impact: BAY (-0.36 จุด), GLOW (-0.22 จุด), VGI (-0.21 จุด)
แนวโน้มตลาดบ่าย
เป็นครั้งแรกในรอบ 2 สัปดาห์ที่มูลค่าการซื้อขาย (วันนี้ 3.4 หมื่นล้านบาท) มากกว่าค่าเฉลี่ยการเทรดช่วงเช้าตั้งแต่ต้นปีที่ 3.2 หมื่นล้านบาท
ตลาดฟื้นตัวขึ้นมาหลังซึมซับประเด็นสงครามการค้าไปอย่างเต็มที่แล้ว แต่ยังต้องติดตามต่อว่าจีนจะมีท่าทีตอบโต้อย่างไร และสหรัฐจะเก็บภาษีนำเข้าเพิ่มอีก 1.6 หมื่นล้านเหรียญหรือขยายจำนวนสินค้าอีกเป็นเท่าไหร่ ทั้งนี้คาดว่า SET Index น่าจะฟื้นตัวขึ้นต่อเนื่องในระยะสั้น โดยอาจกลับไปทดสอบ 1,620 จุด และ 1,630 จุด
สัปดาห์หน้าจะเริ่มมีการประกาศผลประกอบการกลุ่มธนาคารพาณิชย์ ซึ่ง KS Research คาดการณ์กำไรสุทธิธนาคารฯ 8 แห่งในงวด 2Q61 รวม 3.82 หมื่นล้านบาท +7% YoY แต่ -6.3% QoQ สูงกว่า Consensus คาดไว้ที่ 3.79 หมื่นล้านบาทเล็กน้อย
Consensus คาดการณ์กำไรรวม 120 บริษัทไว้ที่ 2.17 แสนล้านบาท +18.6% YoY แต่หดตัว 11.3% QoQ ภาพรวมกำไรในงวด 2Q61 ที่ตลาดคาดการณ์ไว้ค่อนข้างดี น่าจะเป็นปัจจัยบวกที่กระตุ้นทำให้เกิดแรงซื้อกลับคืน
ในค่ำคืนนี้จะมีการรายงานตัวเลขเศรษฐกิจสหรัฐอเมริกา ประกอบด้วย อัตราการว่างงาน และการจ้างงานนอกภาคการเกษตร
หุ้นแนะนำ MTC KKP TRUE